
వాషింగ్టన్ : పాకిస్థానీ మనీ ఛేంజర్ అల్తాఫ్ ఖనానీకి  ఫ్లోరిడా కోర్టు 68 నెలల జైలు శిక్ష విధించింది. మనీలాండరింగ్కు పాల్పడేందుకు కుట్ర పన్నినట్లు ఆరోపణలు రుజువు కావడంతో ఈ శిక్ష విధించింది. పాకిస్థాన్కు చెందిన పత్రిక తెలిపిన వివరాల ప్రకారం... ఇతనికి అథో జగత్తు నేత దావూద్ ఇబ్రహీంతో సంబంధాలున్నట్లు ఆరోపణలు ఉన్నాయి. అల్తాఫ్ ఇప్పటికే మియామీ జైలులో ఒక ఏడాదికి పైగా గడిపాడు. అతనికి జైలు శిక్షతో పాటు 2.50 లక్షల డాలర్ల జరిమానా కూడా విధిస్తున్నట్లు గత నెల 29న జడ్జి ప్రకటించారు. విచారణకు ఆయన సహకరించారని చెప్తూ కొన్ని ఆరోపణలను ఉపసంహరించుకుంటున్నట్లు ప్రాసిక్యూషన్ తెలియజేయడంతో ఆ ఆరోపణలను కోర్టు వదిలిపెట్టింది.అల్తాప్ ఖనానీకి చైనా, మెక్సికో, కొలంబియా తదితర దేశాలకు చెందిన నేరగాళ్ళతో సంబంధాలు ఉన్నాయని అమెరికా ట్రెజరీ డిపార్ట్మెంట్ తెలిపింది. లష్కరే తొయిబా, జైషే మహ్మద్ వంటి ఉగ్రవాద సంస్థలతో కూడా అతనికి సంబంధాలు ఉన్నట్లు పేర్కొంది. దావూద్ ఇబ్రహీం కోసం భారతదేశం అన్వేషిస్తోంది. 1993లో జరిగిన ముంబై బాంబు పేలుళ్ళ కేసులో దావూద్ ప్రధాన నిందితుడన్న సంగతి తెలిసిందే.

vashington : paakisthaanii manee chenjar altaf khananiki  florida kortu 68 nelala jailu shiksha vidhinchindi. maneelaandaringku palpadenduku kutra panninatlu aaropanalu rujuvu kaavadamtho ee shiksha vidhinchindi. paakisthaanku chendina patrika telipina vivaraala prakaaram... itaniki atho jagattu netha davud ibraheentho sambandhaalunnatlu aaropanalu unnaayi. altaf ippatike miamy jailulo oka edaadiki paiga gadipadu. ataniki jailu shikshatho paatu 2.50 lakshala dalarla jarimana kuudaa vidhistunnatlu gatha nela 29na jadji prakatinchaaru. vichaaranaku aayana sahakarinchaarani cheptuu konni aaropanalanu upasamharinchukuntunnatu prosicution teliyajeyadamto aa aaropanalanu kortu vadilipettindi.altap khananiki chaina, mexico, kolambia taditara deshaalaku chendina neragaallato sambandhaalu unnaayani america treasery department telipindi. lashkare toiba, jaishe mahmad vanti ugravaada samsthalatho kuudaa ataniki sambandhaalu unnatlu perkondi. davud ibraheem kosam bharatadesam anveshistondi. 1993loo jarigina mumbai baambu paelulla kesulo davud pradhaana ninditudanna sangati telisinde.